KISKŐRÖS VÁROS SZLOVÁK NEMZETISÉGI
ÖNKORMÁNYZATA
Slovenská národnostná samospráva mesta Malý Kereš
Szám: 14/2024.

JEGYZŐKÖNYV

Készült:	Kiskőrös Város Szlovák Nemzetiségi Önkormányzata 2024. január 23-án (kedd) 8:30 órai kezdettel megtartott üléséről

Az ülés helye:		Kiskőrösi Polgármesteri Hivatal Díszterme 
			(6200 Kiskőrös, Petőfi Sándor tér 1.)

Jelen vannak:		Györk Ernőné			a testület elnöke 
Barkóczi Jánosné		képviselő
Valach Sándorné		képviselő
			Csővári János			képviselő

dr. Turán Csaba 		jegyző
Kőhegyiné Seres Anita 		költségvetési referens
Chudi Barbara			jegyzőkönyvvezető

Távol maradt:		Birkás Kálmánné  		képviselő


Györk Ernőné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Csővári János képviselő legyen.

A testület a jegyzőkönyv hitelesítőjének egyhangú szavazással Csővári János képviselőt jelölte ki.

Ezt követően az elnök ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A testület a napirendet 4 „igen” szavazattal az alábbiak szerint fogadta el:


N A P I R E N D:



1. 	„ZMACSKALÓ PARTI”- SZLOVÁK ÖSSZEJÖVETEL MEGVALÓSÍTÁSA
[bookmark: _Hlk158108733]2. 	EGYÉB AKTUÁLIS KÉRDÉSEK


















1. napirend
„ZMACSKALÓ PARTI”- SZLOVÁK ÖSSZEJÖVETEL MEGVALÓSÍTÁSA

Györk Ernőné elnök elmondta, hogy 2024. január 26-án a téli népszokásokat felelevenítő, hagyományos szlovák összejövetel, „Zmacskaló Parti” kerül megrendezésre, ahol tradicionális, hagyományos ételek kerülnek elkészítésre. A megvalósulásához 40.000,- Ft összeg biztosítását javasolja a testületnek akként, hogy az összeg előlegként kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata 
1. 40.000,- Ft összeget biztosít a 2024. január 26-án megrendezésre kerülő, a téli népszokásokat felelevenítő, hagyományos szlovák összejövetel, „Zmacskaló Parti” megvalósulásához szükséges költségek fedezetére.
2. az 1. pontban meghatározott összeget a 2023. évi feladatalapú támogatás terhére biztosítja.
3. felkéri a Polgármesteri Hivatal Pénzügyi Osztályát, hogy az 40.000,- Ft összeg előleg készpénzben történő felvételét biztosítsa.”

Felelős:	a testület elnöke
Határidő:	azonnal

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:


1/2024. sz. Szlovák Nemzetiségi Önk. határozat

H A T Á R O Z A T

„Kiskőrös Város Szlovák Nemzetiségi Önkormányzata 
1. 40.000,- Ft összeget biztosít a 2024. január 26-án megrendezésre kerülő, a téli népszokásokat felelevenítő, hagyományos szlovák összejövetel, „Zmacskaló Parti” megvalósulásához szükséges költségek fedezetére.
2. az 1. pontban meghatározott összeget a 2023. évi feladatalapú támogatás terhére biztosítja.
3. felkéri a Polgármesteri Hivatal Pénzügyi Osztályát, hogy az 40.000,- Ft összeg előleg készpénzben történő felvételét biztosítsa.”

Felelős:	a testület elnöke
Határidő:	azonnal


















2. napirend
EGYÉB AKTUÁLIS KÉRDÉSEK

Györk Ernőné elnök elmondta, hogy 2024. február 9. napján a Petőfi Sándor Művelődési Központtal együttműködve farsang alkalmából tradicionális, szlovák szalagos fánkot készítenek a szlovák gyerekeknek. Az alapanyagok beszerzésének költségeire 5.000,- forint összeg biztosítását javasolja a testületnek akként, hogy az összeg előlegként kerüljön kifizetésre.

„Kiskőrös Város Szlovák Nemzetiségi Önkormányzata 
1. 5.000,- Ft összeget biztosít a 2024. február 9. napján farsang alkalmából megrendezésre kerülő fánk sütés alapanyagainak költségeire.
2. az 1. pontban meghatározott összeget a 2023. évi feladatalapú támogatás terhére biztosítja.
3. felkéri a Polgármesteri Hivatal Pénzügyi Osztályát, hogy az összeg előleg készpénzben történő felvételét biztosítsa.”

Felelős:	a testület elnöke
Határidő:	azonnal  
	
A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:


2/2024. sz. Szlovák Nemzetiségi Önk. határozat

H A T Á R O Z A T

„Kiskőrös Város Szlovák Nemzetiségi Önkormányzata 
1. 5.000,- Ft összeget biztosít a 2024. február 9. napján farsang alkalmából megrendezésre kerülő fánk sütés alapanyagainak költségeire.
2. az 1. pontban meghatározott összeget a 2023. évi feladatalapú támogatás terhére biztosítja.
3. felkéri a Polgármesteri Hivatal Pénzügyi Osztályát, hogy az összeg előleg készpénzben történő felvételét biztosítsa.”

Felelős:	a testület elnöke
Határidő:	azonnal  




Györk Ernőné a testület elnöke beszámolt arról, hogy a 2024. február 3. napján megrendezésre kerülő Városi disznótorra a Rákoskeresztúri Szlovák Nemzetiségi Önkormányzat tagjai érkeznek 40 fővel, akiket a Nemzetiségi Önkormányzat a tradicionális gasztronómia bemutatásával vendégül lát.
Az alapanyagok beszerzésének költségeire 10.000,- forint összeg biztosítását javasolja a testületnek akként, hogy az összeg előlegként kerüljön kifizetésre.

„Kiskőrös Város Szlovák Nemzetiségi Önkormányzata 
1. 10.000,- Ft összeget biztosít a 2024. február 3. napján megrendezésre kerülő Városi disznótorra érkező Rákoskeresztúri Szlovák Nemzetiségi Önkormányzat tagjainak megvendégeléséhez szükséges alapanyagok beszerzésére.
2. az 1. pontban meghatározott összeget a 2023. évi feladatalapú támogatás terhére biztosítja.
3. felkéri a Polgármesteri Hivatal Pénzügyi Osztályát, hogy az összeg előleg készpénzben történő felvételét biztosítsa.”

Felelős:	a testület elnöke
Határidő:	azonnal  
	

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:


3/2024. sz. Szlovák Nemzetiségi Önk. határozat

H A T Á R O Z A T

„Kiskőrös Város Szlovák Nemzetiségi Önkormányzata 
1. 10.000,- Ft összeget biztosít a 2024. február 3. napján megrendezésre kerülő Városi disznótorra érkező Rákoskeresztúri Szlovák Nemzetiségi Önkormányzat tagjainak megvendégeléséhez szükséges alapanyagok beszerzésére.
2. az 1. pontban meghatározott összeget a 2023. évi feladatalapú támogatás terhére biztosítja.
3. felkéri a Polgármesteri Hivatal Pénzügyi Osztályát, hogy az összeg előleg készpénzben történő felvételét biztosítsa.”

Felelős:	a testület elnöke
Határidő:	azonnal  
	
[bookmark: _Hlk158109348]


Kőhegyiné Seres Anita költségvetési referens az előterjesztés szóbeli ismertetésekor elmondta, hogy az államháztartásról szóló 2011. évi CXCV. törvény 29/A.§-a szerint a helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg a Magyarország gazdasági stabilitásáról szóló 2011. évi CXCIV. törvény (továbbiakban: Gst.) 45.§ (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és a Gst. 8.§ (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.


A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata a saját bevételeinek, valamint a Magyarország gazdasági stabilitásáról szóló 2011. évi CXCIV. törvény 8.§ (2) bekezdése szerinti adósságot keletkeztető ügyleteiből eredő fizetési kötelezettségeinek a 2024. évet követő három évre várható összegét a mellékletben foglaltak szerint állapítja meg.”

Felelős:      a testület elnöke
Határidő:   azonnal

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

4/2024. sz. Szlovák Nemzetiségi Önk. határozat

H A T Á R O Z A T

„Kiskőrös Város Szlovák Nemzetiségi Önkormányzata a saját bevételeinek, valamint a Magyarország gazdasági stabilitásáról szóló 2011. évi CXCIV. törvény 8.§ (2) bekezdése szerinti adósságot keletkeztető ügyleteiből eredő fizetési kötelezettségeinek a 2024. évet követő három évre várható összegét a mellékletben foglaltak szerint állapítja meg.”

Felelős:	a testület elnöke
Határidő:	azonnal





Melléklet a 4/2024. sz. Szlovák Nemzetiségi Önk. határozathoz
[image: ]





Kőhegyiné Seres Anita költségvetési referens elmondta, hogy Kiskőrös Város Szlovák Nemzetiségi Önkormányzata a NEMZ-MŰK-23-0555 azonosító számon a Bethlen Gábor Alapkezelő Zrt 1.040.000,- Forint, azaz egymilliónegyvenezer forint vissza nem térítendő  feladatalapú támogatást nyújtott. A támogatás felhasználásának kezdő időpontja: 2023. január 01. és véghatárideje: 2023. december 31-e volt. A támogatói okirat 6.2. pontja alapján a támogatás felhasználását követő 45 napon belül, de legkésőbb 2024. március 15-ig köteles szakmai és pénzügyi beszámolót a támogató részére benyújtani. A pénzügyi és szakmai beszámoló elkészült, melyet az elnök elfogadásra javasol.


A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata az 1. melléklet szerinti Pénzügyi kimutatást a 2023. évi működési támogatás felhasználásáról, valamint a 2. melléklet szerinti Szakmai tájékoztatót a 2023. évi működési támogatás felhasználásáról elfogadja.”

Felelős:      a testület elnöke
Határidő:   azonnal


A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:



5/2024. sz. Szlovák Nemzetiségi Önk. határozat

H A T Á R O Z A T

„Kiskőrös Város Szlovák Nemzetiségi Önkormányzata az 1. melléklet szerinti Pénzügyi kimutatást a 2023. évi működési támogatás felhasználásáról, valamint a 2. melléklet szerinti Szakmai tájékoztatót a 2023. évi működési támogatás felhasználásáról elfogadja.”

Felelős:	a testület elnöke
Határidő:	azonnal


Az 1. számú melléklet a jegyzőkönyvhöz csatolva.


2. sz. melléklet az 5/2024. sz. Szlovák Nemzetiségi Önk. határozathoz

2. sz. melléklet: 

Szakmai tájékoztató a 2023. évi működési támogatás felhasználásáról
 
Kitöltendő a Támogatói Okirat 6.2. pontjában foglaltak alapján maximum 2 oldal terjedelemben.
A tájékoztatónak tartalmaznia kell az egyes tartalmi elemeknél a kapcsolódó határozatok sorszámát.
	Kedvezményezett nemzetiségi önkormányzat neve:
	Kiskőrös Város Szlovák Nemzetiségi Önkormányzata

	Székhely település:
	Kiskőrös

	Székhely irányítószám:
	6200

	Székhely közterület, házszám:
	Petőfi Sándor tér 1.

	Levelezési cím település:
	Kiskőrös

	Levelezési cím irányítószám:
	6200

	Levelezési cím közterület, házszám:
	Petőfi Sándor tér 1.

	Kedvezményezett törvényes képviselője:
	Györk Ernőné

	Kapcsolattartó neve:
	Kőhegyiné Seres Anita

	Kapcsolattartó elérhetősége (telefonszám):
	06-78-513-120/208 koltsegvetes@kiskoros.hu

	Megítélt támogatási összeg (Ft):
	1.040.000,- Ft 



1. Bankköltség: 11/2023.(II.9.), 25/2023.(V.11.), 31/2023(VII.13.), 44/2023.(IX.26.), 50/2023.((XI.6.), 57/2023.(XII.7.) sz. testületi határozatok. 
2. Városalapítók Napja, Országos Rétesfesztivál: a Város Alapítók Napja alkalmából rendezett ünnepségünkre vendégeink érkeztek Mátraszentimréről. A delegációt, a kulturális programok lebonyolítása után, ebéddel kínáltuk. A délután kulturális programok után vacsorával zártuk a napot, hiszen ők hosszú útra indultak.  19/2023.(V.11.) test-i határozat.
3. Városalapítók Napja, Országos Rétesfesztivál megbeszélés költségeinek biztosítása: 2023.05.12-én rétesfesztivál megbeszélése. Ismét közelgett a hagyományos rétesfesztivál, ezért sok a tenni való. Nagyon fontos, hogy egy ilyen nagy rendezvény lebonyolításában mindenki tudja a maga dolgát. Ez a megbeszélést igényel, ezért jöttünk össze. A megbeszélés vacsorával zárult. 17/2023 (V.11.) sz. testületi határozat.
4. Kerti parti megrendezéséhez alapanyagok biztosítása. Ezen a szép nyári napon igyekeztünk kihasználni a Hagyományok Házának külső teraszát. Itt terítettünk meg, és közben tárcsán és grillen sültek a jobbnál jobb falatok. Népdalkörünk gondoskodott a jó hangulat megteremtéséről. 26/2023.(VII.13.) sz. testületi határozat. 
5. Utazási költségek finanszírozása kiküldetési rendelvény alapján: 2023-ban április 28-án részt vettünk a Magyarországi Szlovák Szervezetek Uniója közgyűlésén; júliusban Szlovákiába utaztunk Zariecebe szakmai tapasztalatcserére, valamint szintén ebben a hónapban Nagybánhegyesre látogattunk. 2023. 08.30-án Budapesten részt vettünk a Magyarországi Szlovákok Szövetségénél megbeszélésen 50/2022.(XI.9.) sz. test-i határozat. 2023. októberében romániába utaztunk. A Szlovák Unió meghívására először  Békéscsabára utaztunk. Itt autóbuszra szálltunk, és tovább utaztunk több romániai szlovák lakta településre. Így eljutottunk először Nagylakra, azután Nová-Hutára, az ott élőm szlovákok nagy ünnepére: a Krumpli fesztiválra. Visszafelé ugyancsak Békéscsabára érkeztünk, és onnan folytattuk az utunkat haza felé. 34/2023.(IX.26.) sz. test-i határozat.
6. Dabassári utazás: 2023.08.05-én a Dabassári Szlovák Önkormányzatának meghívására ellátogattunk az általuk rendezett rétes fesztiválra., ahol nagy sikerrel kínáltuk a kiskőrösi rétest. Ez viszont-látogatás volt, hiszen ők is minden évben lejönnek hozzánk, a hasonló alkalomra. Nagyon kellemes napot töltöttünk náluk, és sok hasznos tapasztalattal gazdagodtunk. 27/2023.(VII.13.) sz. test-i határozat. 
7. Csabaszabadi kirándulás: Csabaszabadi Szlovák Önkormányzat meghívott bennünket az „Alma napra”, amely kulturális rendezvényeket, és gasztronómiai programokat kínált. Ezen kívül Györk Ernőné Elnök Asszony részt vett az Unia elnökségi ülésén, melyet szintén ezen a napon és helyszínen rendeztek meg. 30/2023.(VII.13.) sz. test-i határozat.
8. NTAB-KP-1-2023-1-000301 azonosító számú pályázathoz önerő biztosítása. 21/2023.(V.11.) sz. testületi határozat. 
9. Ludové Noviny előfizetés - 5/2021. (VII.22.) test-i határozat. Évtizedek óta járatjuk az újságot. Rendezvényeinkre a szlovák újságírók is eljönnek így évente legalább 10-15 alkalommal benne vagyunk az újságban.
10. Koszorú vásárlás költsége és az után fizetendő közterhek és kerekítési különbözet  elszámolása. 7/2022.(II.2.) sz. test-i határozat. 
11. 2023. júniusában felszálltunk a járatos buszra, és elutaztunk Budapestre. Sokunk ingyen utazhat, ezért választottuk ezt a költséghatékony megoldást. Megérkezésünk után megtekintettük a Néprajzi Múzeumot, az újonnan felépült Zene Házát, valamint a Képzőművészeti Múzeumban megtekintettók a Csontváry kiállítást is. A belépőjegyek utáni reprezentációs közterhek befizetései történtek meg. 22/2023 (V.11.) sz. testületi határozat alapján.
12. Tiszteletdíj valamint az ezután fizetendő adó és kerekítési különbözet elszámolása – 24/2021.(IX.28.) sz. test-i határozat alapján.
13. Népdalköri minősítő: Az új tagokkal bővült népdalkörünk részt vett 2023. november 04-én a Népzenei Együttesek Szövetsége – KÓTA Aranypáva népzenei minősítő rendszerében, ahol kiváló fokozatot értünk el. 39/2023.(IX.26.) sz. test-i határozat. 
14. Városi kemencében „lepniky-k” sütése: Az államalapítás évfordulója, valamint az új kenyér ünnepe tiszteletére a város  kemencéjében szlovák hagyományoknak megfelelően kenyeret, kenyérlángost, lepnikákat, és egyéb finomságokat sütöttünk. Nagy örömünkre szolgált, hogy a sütésre a nyári szlovák táborban résztvevő gyerekek, és szüleik is részt vettek. 29/2023.(VII.13.) sz. test-i határozat. 48/2022 (XI.9.), és 49/2022 (XI.9) sz. testületi határozatok alapján NKUL-KP-1-2023 sz., illetve NTAB-KP-1-2023 sz. pályázatok benyújtásához (3 db) kapcsolódó költség biztosítása.
15. 2023.09.01.-09.02. Szüreti és Szlovák Nemzetiségi Napok:  Szüreti napok rendezvény sorozatát a nagybánhegyesi szlovák alkotótábor képkiállításának megnyitójával kezdtük. A két napos rendezvény sorozat kiemelkedő eseménye volt a gasztronómiai látványkonyha a „Sztrapacska udvar varázsa”, melynek keretén belül hagyományos szlovák ételek kóstoltatásával vártuk a vendégeket. A délelőtt folyamán fellépő folklór együtteseke megvendégelése is programunk része volt. 32/2023.(VIII.29.) sz. testületi határozat.
16. Mihály napi vásár a Szűcsi Óvodában: 2023. szeptember 29-én részt vettünk a Szűcsi Óvodában megrendezett hagyományőrző Mihálynapi vásáron. Célunk volt a nemzetiségi közösségünk kulturális hagyományainak felelevenítése, átörökítése, a szülők és gyerekek bevonása a hagyományaink folytatására. 38/2023.(IX.26.) sz. testületi határozat.
17. Mezőberényi delegáció megvendégelése: Mezőberényi szlovák barátainknak a szüreti napok alkalmából nem volt lehetősége eljönni hozzánk. A mi jó gyakorlataink megismerése céljából érkeztek. Először megtekintettük a Szlovák Tájházunkat, mivel most ők is tájházat újítanak fel, és a jó ötletek megszerzése céljából érkeztek. Délután megtekintettük az új Petőfi kiállításunkat és a János Vitéz Látogató Központot. Messziről érkezett barátainkat ebéddel vártuk, és vacsorával búcsúztattuk. 33/2023.(IX.26.) sz. testületi határozat.
18. Márton-napi rendezvény: Szokásainkhoz híven, idén is megrendeztük a Márton napi libaba-lakomát, kulturális  önazonosságunk megerősítése céljából. A meghívott vendégeket rengeteg finomsággal örvendeztettük meg. A kulturális és gasztronómiai programok lebonyolítása után, a Márton-napi bormustra sem maradhatott el tagjaink jóvoltából. 47/2023.(XI.6.) sz. testületi határozat.
19. Szlovák gyermekek karácsonya: a szeretet ünnepe alkalmából egy kis édességgel kedveskedtünk a szlovák gyerekeknek a december 23-án napján megrendezésre került szlovák gyermekek karácsonyi ünnepségén. 54/2023.(XII.7.) sz. testületi határozat.

Dátum: Kiskőrös, 2024. január 23.

A nemzetiségi önkormányzat hivatalos képviselőjének aláírása: ____________________________
A nemzetiségi önkormányzat pecsétjének lenyomata:





Györk Ernőné a testület elnöke tájékoztatásul elmondta, hogy a Kiskőrösi Gazdakör Egyesület együttműködő partnereiként részt vesznek a 2024. február 3. napján megrendezésre kerülő városi disznótoron, ahol az ételek elkészítésében segítenek a szervezőknek.



További kérdés, hozzászólás nem hangzott el, így Györk Ernőné elnök az ülést 9:00 órakor bezárta.



Kmf.



    Györk Ernőné 			Csővári János 
   a testület elnöke		 						    	    jegyzőkönyv-hitelesítő

bírság-, pótlék- és díjbevétel

a kezesség-, illetve garanciavállalással kapcsolatos megtérülés

a helyi adóból és a települési adóból származó bevétel

az önkormányzati vagyon és az önkormányzatot megillető vagyoni értékű jog értékesítéséből és 

hasznosításából származó bevétel,

az osztalék, a koncessziós díj és a hozambevétel,

a tárgyi eszköz és az immateriális jószág, részvény, részesedés, vállalat értékesítéséből vagy privatizációból 

származó bevétel,

Ügyletből eredő fizetési 

kötelezettségek értéke

2025-ben 2026-ban 2027-ben

bevételek várható összege

Sor-

szám

 az adósságot keletkeztető ügyletekhez történő hozzájárulás részletes szabályairól  szóló  353/2011. 

(XII. 30.) Korm. Rendelet 2. § (1) bekezdés  saját bevételek köre

hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak 

aktuális tőketartozása

1

2

Sor-

szám

összesen

 hitelintézetek által, származékos műveletek különbözeteként az Államadósság Kezelő Központ Zrt.-nél 

elhelyezett fedezeti betétek, és azok összege

a szerződésben kapott, legalább háromszázhatvanöt nap időtartamú halasztott fizetés, részletfizetés, és a még 

ki nem fizetett ellenérték

váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel 

megegyező, kamatot nem tartalmazó értéke

a jogszabályban meghatározott pénzügyi lízing lízingbevevői félként történő megkötése a lízing futamideje alatt, 

és a lízingszerződésben kikötött tőkerész hátralévő összege

Magyarország gazdasági stabilitásáról szóló 2011. évi CXCIV. törvény 8.§ (2) bekezdése szerinti 

adósságot keletkeztető ügylet megnevezése

a számvitelről szóló törvény szerinti hitelviszonyt megtestesítő értékpapír forgalomba hozatala a 

forgalomba hozatal napjától a beváltás napjáig, kamatozó értékpapír esetén annak névértéke, egyéb 

értékpapír esetén annak vételára 

a visszavásárlási kötelezettség kikötésével megkötött adásvételi szerződés eladói félként történő megkötése - 

ideértve a a számvitelről szóló törvény szerinti valódi penziós és óvadéki repóügyleteket is - a visszavásárlásig, 

és a kikötött visszavásárlási ár


